புவேர்ட்டோ ரிக்கோ

புவேர்ட்டோ ரிக்கோ (Puerto Rico, , அதிகாரபூர்வமாக புவேர்ட்டோ ரிக்கோ பொதுநலவாயம் (Commonwealth of Puerto Rico) என்பது பொதுநலவாயம் என்ற பெயரில் ஐக்கிய அமெரிக்காவின் இணைக்கப்படாத பிரதேசமாக ஒழுங்கமைக்கப்பட்ட ஒரு சுயாட்சி-பெற்ற கரிபியன் தீவுக்கூட்டமும் தீவுமாகும். புளோரிடாவின் மியாமிக்கு தென்கிழக்கே ஏறத்தாழ 1,000 மைல்கள் (1,600 கிமீ) தொலைவில், பெரிய அண்டிலீசில் உள்ள டொமினிக்கன் குடியரசுக்கும் சிறிய அண்டிலிசில் உள்ள அமெரிக்கக் கன்னித் தீவுகளுக்கும் இடையில் அமைந்துள்ளது. இது இதே பெயரிலான பிரதான தீவையும், வீக்சு, குலேப்ரா, மோனா உள்ளிட்ட ஏராளமான சிறிய தீவுகளையும் கொண்டுள்ளது. தோராயமாக 3.2 மில்லியன் குடியிருப்பாளர்களைக் கொண்ட இது 78 நகராட்சிகளாகப் பிரிக்கப்பட்டுள்ளது, அவற்றில் அதிக மக்கள் தொகை கொண்டது தலைநகரமான சான் உவான் நகராட்சி ஆகும். எசுப்பானியம், ஆங்கிலம் ஆகியவை அரசாங்கத்தின் அதிகாரப்பூர்வ மொழிகள் ஆகும், ஆனாலும் எசுப்பானியம் இங்கு ஆதிக்கம் செலுத்துகிறது.

புவேர்ட்டோ ரிக்கோவில் 2,000 முதல் 4,000 ஆண்டுகளுக்கு முன்பு தொடங்கி அமெரிக்க இந்திய மக்கள் வாரிசுகளாகக் குடியேறினர்; இவர்களில் ஆர்டோராய்டு, சலாடோயிடு, இரையினோ மக்களும் அடங்குவர். 1493-இல் கிறித்தோபர் கொலம்பசின் வருகையைத் தொடர்ந்து எசுப்பானியா இதை உரிமை கோரியது, பின்னர் 1508-இல் உவான் போன்ஸ் டி லியோன் எசுப்பானியக் குடியேற்றத்தைத் தொடங்கினார்.  புவேர்ட்டோ ரிக்கோ 18-ஆம் நூற்றாண்டில் ஏனைய ஐரோப்பிய சக்திகளால் முற்றுகையிடப்பட்டது, ஆனால் அடுத்த 400 ஆண்டுகளுக்கு எசுப்பானியரின் வசமே இருந்தது. பழங்குடி மக்கள்தொகையின் சரிவு, அதைத் தொடர்ந்து முதன்மையாக கேனரி தீவுகள், அந்தாலூசியா ஆகியவற்றில் இருந்து எசுப்பானியக் குடியேறிகளும் ஆப்பிரிக்க அடிமைகளின் வருகையும் தீவுக்கூட்டத்தின் கலாச்சாரம், மக்கள்தொகை ஆகியவை நிலப்பரப்பை பெரிதும் மாற்றியது. எசுப்பானியப் பேரரசிற்குள், பெரு, புதிய எசுப்பானியா போன்ற பெரிய, பணக்காரக் குடியேற்றங்களுடன் ஒப்பிடும்போது புவேர்ட்டோ ரிக்கோ இரண்டாம் நிலை ஆனால் மூலோபாய ரீதியாக குறிப்பிடத்தக்க பங்கைக் கொண்டிருந்தது. 19-ஆம் நூற்றாண்டின் பிற்பகுதியில், ஐரோப்பிய, ஆப்பிரிக்க, பூர்வீகக் கூறுகளின் இணைவை மையமாகக் கொண்ட ஒரு தனித்துவமான புவேர்ட்டோ ரிக்கோ அடையாளம் வெளிப்படத் தொடங்கியது. 1898-ஆம் ஆண்டு, எசுப்பானிய-அமெரிக்கப் போருக்குப் பிறகு, புவேர்ட்டோ ரிக்கோவை அமெரிக்கா பாரிஸ் உடன்படிக்கை மூலம் கையகப்படுத்தியது.José Trías Monge. Puerto Rico: The Trials of the Oldest Colony in the World. New Haven, CT; London: Yale University Press, 1999. p. 4.

1917 முதல் புவேர்ட்டோ ரிக்கோ மக்கள் அமெரிக்க குடிமக்களாக இருந்து வருகின்றனர், இவர்கள் தீவுக்கூட்டத்திற்கும் பிரதான நிலப்பகுதிக்கும் இடையில் சுதந்திரமாக செல்ல முடியும்.8 U.S. Code § 1402 – Persons born in Puerto Rico on or after 11 April 1899  (1941) Retrieved: January 14, 2015. இருப்பினும், புவேர்ட்டோ ரிக்கோவில் வசிப்பவர்கள் அமெரிக்கக் கூட்டாட்சித் தேர்தல்களில் இருந்து உரிமை மறுக்கப்படுகிறார்கள்,Igartúa–de la Rosa v. United States (Igartúa III) , 417 F.3d 145 (1st Cir. 2005) (en banc), GREGORIO IGARTÚA, ET AL., Plaintiffs, Appellants, v. UNITED STATES OF AMERICA, ET AL., Defendants, Appellees. No. 09-2186  (November 24, 2010) பொதுவாகக் கூட்டாட்சிக்கான வருமான வரி இவர்கள் செலுத்துவதில்லை.The trauma of Puerto Rico's 'Maria Generation' .  Robin Ortiz. ABC News. February 17, 2019. Accessed September 24, 2019.PUERTO RICO: Fiscal Relations with the Federal Government and Economic Trends during the Phaseout of the Possessions Tax Credit.  General Accounting Office publication number GAO-06-541. US Gen. Acctg. Office, Washington, DC. May 19, 2006. Public Release: June 23, 2006. (Note: All residents of Puerto Rico pay federal taxes, with the exception of federal income taxes which only some residents of Puerto Rico must still pay). மற்றைய நான்கு அமெரிக்க ஆள்புலங்களைப் போலவே, புவேர்ட்டோ ரிக்கோவும் ஐக்கிய அமெரிக்கப் பேரவைக்கு வாக்களிக்காத பிரதிநிதியை அனுப்புகிறது. அமெரிக்க அரசுத்தலைவர்ருக்கான முதன்மைத் தேர்தல்களில் பங்கேற்கிறது; இது ஒரு மாநிலம் அல்ல என்பதால், 1950-ஆம் ஆண்டின் புவேர்ட்டோ ரிக்கோ கூட்டாட்சி உறவுகள் சட்டத்தின் கீழ் புவேர்ட்டோ ரிக்கோவிற்கு ஐக்கிய அமெரிக்கப் பேரவையில் வாக்களிக்கும் உரிமை இல்லை. 1952-இல் தீவுக்கூட்டத்தில் வசிப்பவர்கள் செனட் மற்றும் பிரதிநிதிகள் சபைக்கு கூடுதலாக ஒரு ஆளுநரைத் தேர்ந்தெடுக்க அனுமதித்தது. புவேர்ட்டோ ரிக்கோவின் அரசியல் நிலை தொடர்ந்து விவாதத்தில் உள்ளது.

20 ஆம் நூற்றாண்டின் நடுப்பகுதி தொடக்கம், அமெரிக்க அரசு, புவேர்ட்டோ ரிக்கோ தொழில்துறை மேம்பாட்டு நிறுவனத்துடன் இணைந்து, புவேர்ட்டோ ரிக்கோவை தொழில்துறை உயர் வருமானப் பொருளாதாரமாக மேம்படுத்த தொடர்ச்சியான பொருளாதாரத் திட்டங்களைத் தொடங்கியது. இது அனைத்துலக நாணய நிதியத்தால் மேம்பட்ட, உயர் வருமானப் பொருளாதாரத்துடன் கூடிய வளர்ந்த அதிகார வரம்பாக வகைப்படுத்தப்பட்டுள்ளது; இது மனித மேம்பாட்டுச் சுட்டெண்ணில் 47-ஆவது இடத்தில் உள்ளது. புவேர்ட்டோ ரிக்கோவின் பொருளாதாரத்தின் முக்கிய துறைகள் உற்பத்தி, முதன்மையாக மருந்துகள், பாறைவேதிப்பொருள்கள், மின்னணுக் கருவிகள், அதைத் தொடர்ந்து சுற்றுலா போன்றவை ஆகும்.

குறிப்புகள்

 மேற்கோள்கள் 

வெளி இணைப்புகள்


 Department of Economic Development and Commerce







பகுப்பு:கரிபியன் தீவுகள்
பகுப்பு:ஆங்கிலம் அதிகாரபூர்வ மொழியாக உள்ள நாடுகளும் ஆள்புலங்களும்
பகுப்பு:எசுப்பானியம் அதிகாரபூர்வ மொழியாக உள்ள நாடுகளும் ஆள்புலங்களும்
பகுப்பு:தீவு நாடுகள்
பகுப்பு:முன்னாள் எசுப்பானியக் குடியேற்றங்கள்
பகுப்பு:1898
பகுப்பு:காணொளிக் கோப்பு உள்ள கட்டுரைகள்